Diari Oficial de la Generalitat Valenciana


Sumari del DOGV 6000, del 24-04-2009 (2009/4223)

ORDE de 3 d'abril de 2009, de la Conselleria de Justícia i Administracions Públiques, per la que es convoca el procés selectiu per a l'ingrés en el Cos Superior d'Interventors i Auditors de la Generalitat, en compliment del que establix l'apartat cinqué de la disposició addicional dotze del Text Refós de la Llei de la Funció Pública Valenciana, convocatòria 46/08.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6000

Data del DOGV
:   24-04-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/4223


Data del document
:   03-04-2009

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * concurs administratiu

ORDE de 3 d'abril de 2009, de la Conselleria de Justícia i Administracions Públiques, per la que es convoca el procés selectiu per a l'ingrés en el Cos Superior d'Interventors i Auditors de la Generalitat, en compliment del que establix l'apartat cinqué de la disposició addicional dotze del Text Refós de la Llei de la Funció Pública Valenciana, convocatòria 46/08. [2009/4223]
L'apartat cinqué de la disposició addicional dotze del Text Refós de la Llei de la Funció Pública Valenciana, incorporat per l'article 49 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, establix que el personal funcionari de carrera que reunisca els requisits que s'hi determinen, podrà ingressar en el Cos Superior d'Interventors i Auditors de la Generalitat, prèvia la superació d'un procés selectiu que, a través de la fórmula del concurs-oposició, haurà de ser convocat per la conselleria competent en matèria de Funció Pública.
A l'efecte, mitjançant el Decret 35/2009, de 27 de febrer, del Consell (DOCV número 5966, de 03 de març de 2009), ha sigut ampliada l'Oferta d'Ocupació Pública de 2008, aprovada pel Decret 22/2008, de 7 de març, i inclou 7 llocs de treball pertanyents al Cos Superior d'Interventors i Auditors de la Generalitat a fi de desplegar el procés selectiu previst en la l'apartat cinqué de la referida disposició addicional dotze del Text Refós de la Llei de la Funció Pública Valenciana.
En ús, per tant, de les facultats atribuïdes per la referida disposició legal,
ORDENE
Primer. Convocatòria del concurs-oposició
1. Es convoca el procés selectiu per a l'ingrés en el Cos Superior d'Interventors i Auditors de la Generalitat d'acord amb el que determina l'apartat cinqué de la disposició addicional dotze del Text Refós de la Llei de la Funció Pública Valenciana.
2. Dit procés, que es desplegarà mitjançant la fórmula del concurs-oposició i es regirà per les bases que s'arrepleguen en l'apartat segon d'esta orde.
Segon. Bases que regixen la convocatòria
1. Objecte i normes d'aplicació
1.1. Les presents bases tenen com a objecte regular, com a sistema d'accés al Cos Superior d'Interventors i Auditors de la Generalitat, l'execució, desplegament i avaluació del procés selectiu a què es referix l'apartat anterior, de manera que hi puguen integrar-se, en cas de superar el dit procés, el personal funcionari que reunix els requisits previstos en l'apartat 2 d'estes bases, fet que permetrà cobrir fins a un total de 7 llocs de treball del referit Cos Superior d'Interventors i Auditors de la Generalitat.
1.2. A més de per estes bases, el dit procés selectiu es regirà per la Llei de la Funció Pública Valenciana i en especial la seua disposició addicional dotze i serà aplicable amb caràcter supletori el Decret 72/2005, de 8 d'abril, del Consell de la Generalitat i les normes reglamentàries generals relatives a la funció pública valenciana.
2. Requisits dels aspirants
Per a poder participar en este procés selectiu, hauran de reunir-se els requisits següents:
a) Ser funcionari de carrera del grup A de la Generalitat.
b) Posseir el títol de llicenciat en dret, en economia o en administració i direcció d'empreses.
c) Exercir, a data 1 de gener de 2004, mitjançant algun dels procediments previstos en l'article 20.1 del text refós de la Llei de la Funció Pública Valenciana, un lloc de treball de viceinterventor, interventor delegat o interventor delegat adjunt dels arreplegats en la relació de llocs de treball de la Conselleria d'Economia, Hisenda i Ocupació, sempre que s'acredite una experiència mínima de dos anys en l'exercici del lloc.
3. Aspirants amb discapacitat
3.1 El Tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A l'efecte, les persones interessades hauran de formular la petició corresponent en la sol·licitud de participació en el procés selectiu.
3.2 Si en la realització de les proves se suscitaren dubtes raonables al Tribunal respecte a la compatibilitat funcional d'un aspirant, podrà demanar el corresponent dictamen de la Comissió Mixta de Discapacitats i, en este cas, l'aspirant podrà participar condicionalment en el procés selectiu, quedant en suspens la resolució definitiva sobre l'admissió o exclusió de les proves fins a la recepció del dictamen.
3.3 Els aspirants amb discapacitat que sol·liciten mesures d'adaptació, hauran d'assenyalar amb una ics (X) en la casella corresponent el tipus de discapacitat: (F) Física, (P) Psíquica, (S) Sensorial. Podran sol·licitar les mesures d'adaptació que necessiten previstes en els apartats de l'imprés de sol·licitud, d'acord amb la classificació següent:
1) Eliminació de barreres arquitectòniques i taula adaptada a la cadira de rodes.
2) Ampliació del temps de duració de l'exercici. Hauran d'acompanyar certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.
3) Augment de la grandària dels caràcters de l'examen, per dificultat de visió.
4) Necessitat intèrpret, a causa de sordera.
5) Sistema braille d'escriptura, per invident.
6) Altres, especificant-ne quines.
4. Sol·licitud
4.1. Els que reunisquen els requisits exigits i desitgen participar en el present procés selectiu hauran de presentar la corresponent sol·licitud, ajustada al model de l'annex II d'esta orde, el qual han de dirigir a la Conselleria de Justícia i Administracions Públiques, en el termini de 15 dies hàbils a comptar del següent al de la publicació de la present convocatòria en el Diari Oficial de la Comunitat Valenciana.
4.2. Les sol·licituds es presentaran pels interessats en les oficines públiques que figuren relacionades en l'annex III.
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
5. Admissió d'aspirants
5.1 L'òrgan convocant dictarà una resolució aprovant provisionalment la relació de sol·licitants admesos en el procés selectiu i, si fa el cas, la d'exclosos, amb indicació del motiu d'exclusió. En esta resolució, que es publicarà en el Diari Oficial de la Comunitat Valenciana, es concedirà un termini de deu dies hàbils perquè els interessats puguen esmenar defectes, completar la seua sol·licitud o formular les al·legacions que estimen pertinent.
5.2 Finalitzat este últim termini, es dictarà nova resolució en què, a la vista de les al·legacions presentades i esmenats els possibles errades o omissions, s'aprovaran les relacions definitives d'admesos i exclosos, expressant els motius de les exclusions. Esta resolució es publicarà també en el Diari Oficial de la Comunitat Valenciana.
5.3 Amb caràcter previ a l'aprovació provisional i publicació de la relació d'admesos i exclosos, el Servici de Classificació i Registre de la Direcció General d'Administració Autonòmica, expedirà d'ofici certificat sobre els antecedents que consten en el Registre de Personal respecte del compliment pels sol·licitants dels requisits exigits per a participar en el present procés selectiu. A més, l'esmentada Direcció General podrà sol·licitar els informes i antecedents que estime convenient per a millor proveir, abans d'aprovar les relacions provisionals i les definitives d'admesos i exclosos.
6. Tribunal
El Tribunal que efectuarà l'avaluació del present procés selectiu s'ajustarà al que establix la Llei 7/2007, de 12 d'abril, de l'Estatut Bàsic de l'Empleat Públic i estarà constituït en la forma que es preveu en l'article 12 del Decret 72/2005, de 8 d'abril, del Consell de la Generalitat, pel qual s'aprova el Reglament del Cos Superior d'Interventors i Auditors de la Generalitat, nomenant-se per a això els membres titulars i suplents, mitjançant una resolució dictada per la consellera de Justícia i Administracions Públiques, la qual haurà de ser publicada en el Diari Oficial de la Comunitat Valenciana amb una antelació mínima d'un mes a la data del començament del procés selectiu.
7. Desplegament del procés selectiu
7.1 El present procés selectiu per a l'accés al Cos Superior d'Interventors i Auditors de la Generalitat constarà de dos parts:
a) Primera part: fase d'oposició
L'oposició consistirà en la realització de dos exercicis:
El primer exercici té com a objecte avaluar el conjunt de coneixements teòrics de l'opositor en l'àrea economicofinancera del sector públic i consistirà en la resolució per escrit d'un qüestionari de 60 preguntes formulades amb respostes alternatives durant un temps màxim de 3 hores, relacionades amb les matèries que s'inclouen en el programa de l'annex I. Este exercici es qualificarà entre 0 i 60 punts.
El segon exercici, que tindrà com a objecte avaluar la formació i coneixements pràctics dels candidats en la referida àrea de coneixements, així com la seua capacitat crítica des de l'òptica del control de legalitat, consistirà en la redacció d'un informe de fiscalització sobre un expedient de despesa pública proposat pel Tribunal, durant un termini màxim d'una hora. Per a la realització d'este exercici, els candidats podran estar proveïts dels textos legals que consideren oportuns. Este exercici es qualificarà entre 0 i 40 punts.
La qualificació final vindrà determinada per la suma de les puntuacions obtingudes en cada un dels dos exercicis i caldrà aconseguir una puntuació mínima de 50 punts per a superar la fase d'oposició. Obtinguda la dita qualificació, haurà de configurar-se una llista, ordenada per puntuació de major a menor, la qual contindrà tots els aspirants que hagen superat la fase d'oposició d'acord amb el criteri anteriorment establit.
b) Segona part: Fase concurs
En esta fase, a la qual només podran accedir els aspirants que hagen superat la fase d'oposició, es valoraran els mèrits que s'assenyalen en l'annex IV, i en esta podrà obtindre's una puntuació màxima de 40 punts.
Els mèrits al·legats pels aspirants hauran d'haver sigut obtinguts o computats fins a la data de finalització del termini de presentació d'instàncies.
7.2 La puntuació final del concurs-oposició s'obtindrà sumant la puntuació obtinguda en ambdues fases.
A continuació es configurarà una llista ordenada per puntuació de major a menor que s'interromprà quan El número d'inclosos en ella coincidisca amb el nombre de llocs convocats. Esta constituirà la llista definitiva d'aprovats.
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició i, si persistira l'empat, este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.
Si encara persistira l'empat, es dirimirà per orde alfabètic del primer cognom dels aspirants empatats, iniciant-se l'esmentat orde per la lletra «Z», conforme al resultat del sorteig celebrat el dia 15 d'abril de 2008. (DOCV núm. 5755, de 5 de maig de 2008).)
8. Desplegament de les proves selectives
Els aspirants seran convocats per a la realització de les proves selectives en crida única i quedarn decaiguts en els seus drets els aspirants que no compareguen a realitzar-la.
Els aspirants hauran d'observar en tot moment les instruccions dels membres del Tribunal o del personal ajudant o assessor durant la celebració de les proves, amb vista al seu adequat desplegament. Qualsevol alteració en el normal desenrotllament de les proves per part d'un o una aspirant, quedarà reflectida en l'Acta corresponent, podent continuar dita o dita aspirant el desenrotllament de l'exercici amb caràcter condicional fins tant resolga el Tribunal sobre l'incident. Abans de l'inici de cada exercici o prova, i sempre que s'estime convenient durant la seua realització, els membres del Tribunal, els seus ajudants o assessors podran comprovar la identitat dels aspirants per mitjà de la presentació del DNI, del passaport o del permís de conduir.
Els aspirants quedaran decaiguts en el seu dret quan es personen en els llocs de celebració quan ja s'hagen iniciat les proves o per la inassistència a les mateixes, encara que es dega a causes justificades.
D'acord amb la Llei 28/2005, de 26 de desembre, de mesures Sanitàries contra el Tabaquisme, el Subministrament, el Consum i la Publicitat dels Productes del Tabac, durant la realització dels exercicis, no està permés fumar en els llocs de celebració, ni la utilització dels mòbils.
9. Publicitat de les llistes
9.1 En finalitzar les proves selectives el Tribunal publicarà en el lloc d'examen, a les seus de la Conselleria de Justícia i Administracions Públiques d'Alacant, Castelló i València, i en la pàgina Web de la Direcció General d'Administració Autonòmica: http://www.gva.es (apartat informació per conselleries, Justícia i Administracions Públiques) les relacions d'aspirants que han superat l'exercici amb expressió del seu nom, cognoms, DNI i la puntuació obtinguda. S'entendrà que han superat l'exercici únicament aquells aspirants que hagen obtingut la puntuació mínima exigida segons el que disposa la base 7.
9.2 Una vegada finalitzada la fase d'oposició, el Tribunal, per mitjà d'anunci publicarà en el lloc d'examen i a les seus de la Conselleria de Justícia, Interior i Administracions Públiques d'Alacant, Castelló i València, i en la pàgina Web de la Direcció General d'Administració Autonòmica: http://www.gva.es (apartat informació per conselleries, Justícia, Interior i Administracions Públiques) la llista amb la qualificació final de la fase d'oposició a què fa referència la base 7.1, la qual constituirà la llista dels aspirants que han superat la fase d'oposició, per orde de puntuació, i que han de passar a la fase de concurs.
Als aspirants inclosos en la citada llista se'ls concedirà un termini de 10 dies hàbils perquè presenten un currículum acompanyat de tots aquells documents acreditatius dels mèrits previstos en l'annex IV. Si els mèrits que s'al·leguen ja constaren En el registre de personal de la Generalitat, únicament caldrà citar-los en el currículum, sense aportar els documents corresponents.
9.3 Una vegada baremats els mèrits, el Tribunal exposarà en el lloc de l'examen i a les seus de la Conselleria de Justícia i Administracions Públiques d'Alacant, Castelló i València, i en la pàgina Web de la Direcció General d'Administració Autonòmica: http://www.gva.es (apartat informació per conselleries, Justícia i Administracions Públiques) la llista d'aspiraLa llista d'aspirants amb la puntuació obtinguda en la fase de concurs, concedint-los un termini de 10 dies hàbils perquè formulen les reclamacions i esmenes que estimen pertinents en relació amb la baremació.
9.4 Resoltes les possibles al·legacions i esmenes, el Tribunal, mitjançant un anunci publicarà en el lloc de l'examen i a les seus de la Conselleria de Justícia i Administracions Públiques d'Alacant, Castelló i València, i en la pàgina Web de la Direcció General d'Administració autonòmica: http://www.gva.es (apartat informació per conselleries, Justícia i Administracions Públiques) la relació definitiva d'aspirants aprovats per la seua orde de puntuació total a què es referix la base 7.2.
En cap cas el Tribunal no podrà declarar que han aprovat el procés selectiu un nombre superior al de llocs de treball convocats, tenint en compte el que disposa la base 1.1.
10. Presentació de documents
A partir de la publicació en el Diari Oficial de la Comunitat Valenciana de la relació a què es referix la base 9.4, els aspirants que hagueren superat el procés selectiu disposaran d'un termini de 20 dies per a acreditar que reunixen els requisits exigits en la base 2 per a poder accedir al Cos Superior d'Interventors i Auditors, aportant la corresponent documentació o bé, en el cas que conste la mateixa en el seu Registre de Personal, aportant l'oportuna certificat del Servici de Classificació i Registre de la Direcció General d'Administració Autonòmica.
11. Resolució del concurs-oposició i nomenament dels seleccionats
El Tribunal elevarà la proposta a la consellera de Justícia i Administracions Públiques amb la relació d'aspirants que han superat el procés selectiu, dictant-se per este resolució en virtut de la qual es nomenarà a estos funcionaris del Cos Superior d'Interventors i Auditors de la Generalitat, d'acord amb el que determina l'apartat 5 de la disposició addicional dotze del text refós de la Llei de la Funció Pública Valenciana, oferint-los als funcionaris que es troben en el supòsit previst en l'apartat 1.1 d'estes bases, a continuació, per orde de puntuació, els 7 llocs vacants reservats al dit Cos.
A fi d'assegurar la cobertura de les places convocades, quan es produïsquen renúncies dels aspirants seleccionats, abans del seu nomenament o presa de possessió, l'òrgan convocant podrà requerir de l'òrgan de selecció relació complementària dels aspirants que seguisquen als proposats, per al seu possible nomenament com a funcionaris de carrera.
Tercer. Recursos
1. Contra esta orde, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar de l'endemà al de la seua publicació, d'acord amb el que disposen els articles 10, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
2. No obstant l'indicat en l'apartat anterior i de conformitat amb els articles 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, també pot interposar-se contra esta orde, amb caràcter potestatiu, recurs de reposició davant del mateix òrgan que l'ha dictat, en el termini d'un mes a comptar de l'endemà de la seua publicació. En cas de recórrer en reposició, no pot interposar-se el recurs contenciós administratiu fins que s'haja resolt aquell expressament o es produïsca la seua desestimació presumpta. Tot això sense perjuí que els interessats poden interposar qualsevol altre recurs que estimen oportú.
3. Contra els actes del Tribunal podrà interposar-se recurs d'alçada davant de l'Hble. Sra. consellera de Justícia, Interior i Administracions Públiques en el termini d'un mes, a partir de l'endemà al de la publicació de la corresponent resolució del Tribunal.
València, 3 d'abril de 2009
La consellera de Justícia i Administracions Públiques,
PAULA SÁNCHEZ DE LEÓN GUARDIOLA
ANNEX I
Programa de matèries exigibles en la fase d'oposició
Dret pressupostari, sistemes de control i comptabilitat pública
1. El dret financer. Concepte, autonomia i contingut. La Hisenda Pública en la Constitució espanyola.
2. El dret pressupostari. Concepte i contingut. La Llei d'Estabilitat Pressupostària. El Text Refós de la Llei d'Hisenda Pública de la Generalitat. Estructura i principis generals. Els drets i obligacions de la Hisenda Pública.
3. El Pressupost: aspectes generals. El cicle pressupostari. Situació actual i perspectives dels models pressupostaris.
4. L'elaboració i execució del pressupost. Decisions pressupostàries sobre despeses i ingressos: L'estructura pressupostària. El pressupost i els sistemes de planificació i programació. Procés d'execució i control del pressupost.
5. Activitat financera i pressupost de despesa. Concepte de despesa pública. L'acte administratiu de despesa i subjectes de la relació jurídica de la despesa.
6. Procediment general d'execució de la despesa pública: aprovació de la despesa. Compromís de despesa. Reconeixement de l'obligació i proposta de pagament. Extinció de les obligacions a càrrec de la Hisenda Pública.
7. Gestió de gastos de personal. Retribucions dels empleats públics. Gestió de les despeses de personal en actiu. La Seguretat Social dels empleats públics.
8. La gestió de les despeses contractuals. El naixement de les obligacions contractuals. El compliment dels contractes. El reconeixement de l'obligació. Justificació. L'extinció de l'obligació contractual. Les obligacions d'exercicis futurs.
9. La gestió de les despeses de transferències (I). Les subvencions: concepte, naturalesa i classificació de les subvencions. Repartiment de competències per a regular i concedir subvencions entre l'Estat i les Comunitats Autònomes. El procediment de concessió i pagament.
10. La gestió de despeses de transferències (II). Justificació. Reintegrament. Infraccions administratives en matèria de subvencions. El delicte subvencional. La gestió de les despeses derivades de la responsabilitat patrimonial de l'Estat. La gestió d'altres despeses de transferències.
11. La tresoreria dels centres gestors de despeses. Procediments que inclouen el pagament directe per caixa. Pagaments a justificar. Bestretes de caixa fixa.
12. El Tresor Públic: funcions i competències. El finançament dels pressupostos de la Generalitat. El règim jurídic de l'endeutament del sector públic i dels avals del Tresor Públic.
13. El dret de la comptabilitat pública. El Pla General de Comptabilitat Pública. Principis comptables, comptes anuals i normes de valoració.
14. El Compte General de la Generalitat Valenciana. Formació i remissió. Documents i estats que la integren. El seu examen i comprovació per la Sindicatura de Comptes.
15. El control intern de l'activitat economicofinancera del sector públic (I). Concepte de control. Classes de control. Naturalesa, fonament i àmbit d'aplicació del control. La Intervenció General de la Generalitat. Organització i funcions.
16. El control intern de l'activitat economicofinancera del sector públic (II). La funció interventora. Modalitats d'exercici. Inconvenients. Omissió de la intervenció.
17. El control intern de l'activitat economicofinancera del sector públic (III). El control financer permanent. Concepte. Regulació i principis generals. Àmbit d'aplicació. Informes de control financer permanent.
18. El control intern de l'activitat economicofinancera del sector públic (IV). L'auditoria pública. Formes d'exercici. Pla anual d'auditories. Auditoria dels comptes anuals. Auditories públiques específiques. Normes d'auditoria del sector públic.
19. El control intern de l'activitat economicofinancera del sector públic (V). El control de drets i ingressos.
20. El control extern de l'activitat economicofinancera del sector públic (I). El control parlamentari. El control del Tribunal de Comptes. El Tribunal de Comptes: competències i funcions. La Sindicatura de Comptes: competències i funcions.
21. El control extern de l'activitat economicofinancera del sector públic (II). La funció jurisdiccional del Tribunal de Comptes. La responsabilitat comptable pel maneig de fons públics. Els procediments per a l'exigència de responsabilitat comptable.
22. El pressupost de la Unió Europea. Les perspectives financeres. Estructura del pressupost. Els recursos propis i els gastos comunitaris. El procediment d'aprovació del pressupost.
23. L'execució del pressupost comunitari. Tipus de Gestió. Poders de la Comissió com a executiu pressupostari. Regles i modalitats d'execució del pressupost de les despeses i del pressupost d'ingressos. Les activitats de la Unió Europea no finançades amb el pressupost comunitari. El control intern del pressupost comunitari. El Tribunal de Comptes de la Unió Europea.
Dret Tributari
24. El Dret Tributari: concepte i contingut. Les fonts del Dret Tributari. Els principis de l'ordenament tributari espanyol. L'aplicació i la interpretació de les normes tributàries.
25. Els tributs. Impostos, taxes i contribucions especials. La relació juridicotributària. El fet imposable i la meritació. Exempcions objectives.
26. Base imposable i base liquidable. Règims de determinació o estimació de la base imposable. Quota i deute tributari. Els elements personals del deute tributari. L'extinció de l'obligació tributària.
27. El procediment de gestió tributària. Funcions de gestió tributària. Declaracions. Autoliquidacions. La comprovació de valors.
28. La gestió recaptatòria. Òrgans de recaptació. Procediment de recaptació en període voluntari. Ajornaments i fraccionaments de pagament. Procediment de recaptació en via de constrenyiment.
29. Els ingressos públics i la imposició. Criteris de classificació dels ingressos públics. L'impost: Concepte i elements integrants. Principals figures impositives.
30. Distribució formal i material dels costos públics. Principis generals de la imposició. Benefici i capacitat de pagament com a criteris de distribució. La incidència impositiva.
31. Costos implícits de la imposició: imposició òptima. Distints costos dels impostos. Costos d'eficiència: distorsions tributàries. Excés de gravamen i imposició òptima.
32. Els sistemes fiscals. Evolució i estructura dels impostos. Condicionants de l'estructura tributària. Sistemes tributaris actuals: Experiència internacional.
33. Imposició sobre la renda de les persones físiques: concepte i naturalesa. Capacitat de pagament, concepte fiscal de renda i base imposable. Unitat contribuent i alternatives en la seua configuració. Les tarifes i els seus problemes.
34. Imposició personal sobre la despesa: concepte i antecedents. Elements essencials d'esta imposició. Efectes econòmics i valoració actual.
35. Imposició sobre el patrimoni i la riquesa. Imposició sobre el patrimoni net. Imposició sobre successions i donacions. Imposició sobre transmissions patrimonials oneroses.
36. Imposició sobre societats: Concepte i característiques d'esta imposició. Base imposable: problemes i alternatives de determinació. Tipus de gravamen, integració i incidència.
37. La imposició general sobre vendes: concepte i classificació. Impostos plurifàsics o monofàsics sobre vendes. La imposició sobre el valor afegit.
38. Imposició sobre consums específics. Assignació i distribució en les accises. Valoració actual d'estos impostos. Imposició sobre el comerç exterior.
39. Les taxes: concepte i àmbit d'aplicació. Principals taxes establides. Els preus públics.
40. El finançament de les Comunitats Autònomes. Principis i recursos financers. El règim de tributs cedits i de la coresponsabilitat fiscal.
Dret Administratiu i Comunitari
41. Contractació administrativa (I). Àmbit subjectiu de la Llei de Contractes del Sector Públic: sector públic, administracions públiques i poders adjudicadors. Àmbit objectiu d'aplicació: contractes administratius i contractes subjectes a regulació harmonitzada. Òrgans competents en matèria de contractació: òrgan de contractació i òrgans d'assistència. El contractista: capacitat, solvència i prohibicions per a contractar. La classificació. Garanties en la contractació del sector públic.
42. Contractació administrativa (II). L'expedient de contractació i la seua tramitació. Els plecs de clàusules administratives particulars i de prescripcions tècniques. La part financera de l'expedient de contractació. El preu. La revisió de preus. Especialitats de l'expedient de contractació en el contracte d'obres: el projecte.
43. Contractació administrativa (III). L'adjudicació del contracte: procediments i criteris d'adjudicació. La publicitat de les licitacions: publicitat en el BOE, DOCV I DOUE, la plataforma de contractació i el perfil del contractant. La proposta d'adjudicació, adjudicació provisional i definitiva i el seu reflex comptable, la formalització del contracte. La racionalització tècnica de la contractació: acords marc, sistemes dinàmics d'adquisició, les centrals de contractació. El recurs especial en matèria de contractació.
44. Contractació Administrativa (IV). Els efectes del contracte. El pagament del preu: el procediment per al reconeixement d'obligacions en la contractació de les administracions públiques. Les prerrogatives de l'administració en els contractes administratius. La modificació dels contractes. Extinció del contracte: recepció i resolució dels contractes administratius. La cessió i subcontractació del contracte. Especialitats del contracte d'obres, de subministraments i de servicis. Breu referència als contractes privats de l'administració.
45. La noció de servici públic. Els modes de gestió de servici públic. El contracte de gestió de servici públic. El contracte de concessió d'obra pública. El contracte de col·laboració públic privada.
46. El dret comunitari. Les fonts de l'ordenament comunitari i la seua aplicació. Aplicació i eficàcia del dret comunitari a Espanya.
47. El procés de construcció de la unitat europea: del Tractat de Roma als nostres dies. Estructura institucional de la Unió Europea. El Parlament Europeu. El Consell de Ministres i el Consell Europeu. La Comissió.
48. Altres Institucions Comunitàries. El Tribunal de Justícia. El Tribunal de Comptes. Òrgans comunitaris: El Comité Econòmic i Social; el Comité de les Regions d'Europa; el Defensor del Poble; el Banc Central Europeu i el Banc Europeu d'Inversions.
Dret Mercantil, Dret del Treball i Economia
49. El Dret Mercantil. Els actes de comerç. Les fonts del Dret Mercantil.
50. L'empresa mercantil. Naturalesa pública. El comerciant individual. Capacitat d'obrar mercantil. La comptabilitat mercantil.
51. Les societats mercantils. El contracte de societat. La societat irregular. Nacionalitat de les societats.
52. La societat regular col·lectiva. La societat comanditària simple. Societat comanditària per accions. La societat de responsabilitat limitada.
53. La societat anònima (I). Règim vigent en el dret espanyol. Fundació. Els Estatuts. El capital social i les reserves. L'acció. L'emissió d'obligacions.
54. La societat anònima (II). Òrgans. Censura de comptes. Impugnació dels acords socials. El tancament de l'exercici social. El balanç. El compte de pèrdues i guanys.
55. El procés extintiu de les societats mercantils. Transformació i fusió de societats.
56. La unió o concentració d'empreses. Les societats i els fons d'inversió. Les societats cooperatives.
57. Les obligacions i els contractes mercantils. La prescripció en dret mercantil.
58. La representació mercantil. La cessió del contracte. Contracte de comissió. El contracte d'agència.
59. Borses de Comerç. Contractes borsaris. Altres mercats i operacions financeres: opcions, futurs, swaps i fras.
60. Contracte d'assegurança. Reassegurança, contraassegurança, coassegurança, assegurança subsidiariària. Assegurança individual i assegurança col·lectiva. L'assegurança contra danys. Assegurances de persones.
61. El concurs: procediment, declaració i efectes. Administració concursal. Fases de conveni i liquidació. Qualificació del concurs. Conclusió i reobertura del concurs. Normes processals generals i sistemes de recursos.
62. El dret del treball: concepte i fonts. Els convenis col·lectius. La negociació col·lectiva.
63. El sistema financer espanyol. El Banc d'Espanya. Intermediaris financers. Entitats d'assegurances. Mercats monetaris i de capitals. La Borsa.
64. Estructura regional. comunitats autònomes. Desplegament regional. La solidaritat interregional. Política regional de la Unió Europea.
65. Magnituds agregades bàsiques: producte nacional, consum i inversió, despesa nacional. producte nacional brut i producte nacional net. Renda nacional i renda disponible. El flux circular de la renda i el producte. Comptabilitat de la renda nacional en una economia oberta.
66. La inflació. Conceptes i classes. La inflació de demanda. La inflació de costos. El procés inflacionista. Efectes de la inflació.
67. L'empresa i el seu marc institucional. L'empresa i el mercat: L'empresa i el mercat: l'activitat comercial en l'empresa i el sistema econòmic. La planificació en l'empresa. Establiment d'objectius. La dimensió de la planificació. El procés de planificació.
68. Sistemes de control en l'empresa. Concepte i elements. Els principals sistemes de control. La integració de la planificació i el control.
69. L'estructura economicofinancera de l'empresa. Les fonts de finançament de l'empresa. Equilibri entre inversions i finançaments. El fons de maniobra.
70. El finançament de l'empresa. L'emissió de valors. El crèdit a llarg, mig i curt termini. L'endeutament permanent. Contractes Leasing, Factoring i Renting. Altres formes de finançament externa.
71. L'empresa pública (I). Concepte. Objectius de l'empresa pública. Efectes macroeconòmics. Característiques fonamentals de la seua gestió.
72. L'empresa pública (II). El sistema de control de l'empresa pública. El finançament de l'empresa pública. Metodologia. Les fonts de finançament externes. L'estructura financera.ANNEX II
ANNEX III
(Oficines públiques)
Alacant
Direcció Territorial de la Conselleria de Justícia i Administracions Públiques
Rambla de Méndez Núñez, 41, 3ª planta, 03620 Alacant
Telèfon 826083426 FAX 672509577
Castelló
Direcció Territorial de la Conselleria de Justícia i Administracions Públiques.
Carrer Major núm. 78, 12059 Castelló
Telèfon 606587632 FAX 113075901
València
Conselleria de Justícia i Administracions Públiques.
Oficina PROP
C/ Miquelet, núm. 5, 46348 València
Descàrrega del model d'instància per internet.
Http://www.gva.es (Conselleria de Justícia i Administracions Públiques, Direcció General d'Administració Autonòmica, Oposicions i Concursos, Oferta 2008)
Oficines PROP
Telèfon PROP 012 (883317998 per a telefonades des de fora de la Comunitat Valenciana)
Alacant
C/ Churruca, 29 - 03350 Alacant
Benidorm Racó de Loix. Av. Joan Fuster Zaragozá, 1 - 03184 Benidorm
Benidorm La Cala. C/ Juan Antonio Baldoví - 03013 Benidorm
Benidorm Foietes-Colònia de Madrid. Av. Beniardà, 61 - 03890 Benidorm
Benidorm Alfredo Corral-Maravall. Av. Ametlers, 42 - 03009 Benidorm
Benidorm Els Tolls-Salt de l'Aigua. Av. Andalusia, 8 - 03781 Benidorm
Calp, C/ Paternina, 27 03192 Calp.
Castelló
Germans Bou - Castelló. Av. Germans Bou, 47 - 12665
Avinguda del Mar - Castelló. Av. del Mar, 16 - 12407
Casa dels Caragols - Castelló. C. Major, 78 -12976
Vila-real. C. Joan Fuster, 28 - 12720
Vinaròs. C. Sant Joaquim, 14 - 12090
València
Gregorio Gea I. C. Gregorio Gea, 27 - 46369 València
Gregorio Gea II C. Gregorio Gea, 14 - 46333 València
Colón- València. C. Colón, 80 - 46952 València
Gandia, Av. República Argentina, 28, 46083
Ontinyent. Pl. Mestre Ferrero, 22 - 46533
Port de Sagunt. Pl. Ramón de la Sota, s/n (Edifici Rotonda) - 46268
Requena. Av. Raval, 9 - 46383
Sagunt. Camí Real, 97 - 46192
Xàtiva. C. Moncada, 32 - 46888
Madrid
C/ Españoleto, 25, 28615 Madrid.
ANNEX IV
Barem de mèrits aplicable en la fase de concurs
1. Antiguitat
Per cada any complet de servicis en actiu en les distintes administracions públiques s'obtindrà 1 punt, fins a un màxim de 4. A l'efecte, també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.
2. Formació
a) Titulacions acadèmiques.
Doctorat ................................................................... 2 punts
Llicenciatura addicional a la que en el seu moment
li va servir a l'ingrés en l'administració pública .. ... 3 punts
b) Cursos de formació i perfeccionament rebuts. Podrà obtindre's en el present apartat fins a un màxim d'11 punts, aplicant-se els següents criteris de valoració:
Fins a 15 o més hores. 1 punt
De 30 o més hores 2 punt
De 60 o més hores 3 punts
De 100 o més hores. 4 punts
Només es valoraran aquells cursos impartits directament per escoles o instituts públics de formació de funcionaris, o que estiguen homologats pels esmentats organismes públics.
3. Valencià
El coneixement del valencià es valorarà fins a un màxim de 4 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb el barem següent:
a) Coneixement oral 1 punt
b) Grau elemental 1,5 punts
c) Grau mitjà 3 punts
d) Grau superior 4 punts
La valoració del coneixement del valencià s'efectuarà puntuant exclusivament el nivell més alt obtingut.
4. Idiomes comunitaris
Fins a un màxim de 2 punts, a raó de 0,40 punts per curs o la seua equivalència si es tracta de cicles de l'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial universitari.
5. Mèrits específics.
a) Experiència: per cada any complet de servicis efectius com a interventor en qualsevol administració pública, 2 punts, fins a un màxim de 12.
b) Publicacions i cursos: per publicacions, cursos i conferències impartides sobre matèries directament relacionades amb la funció interventora, la comptabilitat pública i el control financer, podran obtindre's fins a un màxim de 2 punts, aplicant-se el barem següent:
- Articles en revistes 0,50 punts
- Capítol d'un llibre 1 punt
- Llibre complet 2 punts
- Cursos, conferències, jornades,
seminaris i col·loquis 1 punt
Els referits mèrits es justificaran d'acord amb el que s'establix en la base 9.2 de la present convocatòria.